Vjerni prijatelji
Vjernji prijatelji () je sovjetska filmska komedija snimljena 1954. u režiji Mihaila Kalatozova. Naslovni protagonisti - koje tumače Vasilij Merkurjev, Boris Čirkov i Aleksandar Borisov - su trojica prijatelja koji su kao dječaci maštali o tome da na splavi zajedno plove rijekom. Radnja prikazuje kako se sreću nakon trideset godina te sticajem okolnosti dobiju priliku ostvariti svoj dječački san, pri čemu upadaju u razne komične pustolovine ali i odlučuju napraviti promjene u svom privatnom i profesionalnom životu. Vjerni prijatelji se ponekad tumače kao jedan od prvih primjera tzv. Hruščovljevog otapanja u sovjetskoj kinematografiji; scenario je originalno bio dostavljen Mosfiljmu 1952. godine, ali je za snimanje odobren tek nakon Staljinove smrti. Dio kritičara, pogotovo na Zapadu, je bio sklon scenario tumačiti kao svojevrsnu alegoriju na "otpuštanje kočnica" koje se u sovjetskom društvu počelo osjećati u to vrijeme. Vjerni prijatelji su, sa druge strane, postigli izuzetnu gledanost, a naslovna pjesma je postala veliki hit. Na festivalu u Karlovym Varyma su Vjerni prijatelji osvojili Kristalni globus. Popularnost filma se održala i u sljedećim decenijama; od 1970-ih je, međutim, sa špice filma izbrisano ime scenarista Aleksandra Galiča koji je kao disident prebjegao na Zapad.

Uloge
Vasilij Merkurjev ... Vasilij Nestratov
Boris Čirkov ... Boris Čižov
Aleksandar Fjodorovič Borisov ... Aleksandar Lapin
Alexej Gribov ... Nehoda
Mihail Pugovkin ... klupski zabavljač

Izvori

Vanjske veze
True Friends on the IMDb.
True Friends on kino-teatr.ru.
True Friends on kinoros.ru.

Sovjetski filmovi
Filmske komedije
Dramski filmovi
Authority control 2